Die omswerwings en ervarings van 'n Freedom Challenger: June 2011
Ek sal klaarmaak vir die kinders van Miles for Smiles solank julle die nodige donasies maak, enigiets sal help. Elke kind verdien om te Smile en met die liedjie kinder gesigies soos die sterre se liggies verdryf ek die wind.
So 22H00 by Rondawel eet gou en gaan veg weer die wind, redelik moeg en gatvol geveg teen 1H30 en besluit om onder die sterrehemel stelling in te neem. Trek tog al jou klere aan wanneer jy dit doen, dit word vrek koud en reën dalk later wanneer jy in droomland is.
Johan Rissik verras ons met lekker koffie en beskuit, soos hy sê enigiemand sal koffie drink as dit so koud is. 8H00 in Prince Albert, ek en Johan bou my gekrokte fiets oor en teen 11H00 trek ek daar weg met 'n amper nuwe fiets, danksy Johan ! Tim het so net na 9H00 in die pad geval, ek dink hy is ook nou al redelik gatvol en lus om klaar te maak, hoepelik sien ek die geleerde man weer op die pad.....
Weet nie waar ek vannaand slaap nie. maar klaarmaak wil ek klaarmaak !
Posted by Marnitz at 10:40 PM 1 comment:
Vasbyt ouboet, tot op die einde, ek sit R5000 v miles for smiles op. Dan sit ons nuwe smiles op d kindertjies gesigte. Hoe gemaak met jou..? Easy, smile net, dit laat my altyd beter voel.
Posted by Marnitz at 1:11 PM No comments:
Posted by Marnitz at 12:23 PM 1 comment:
Posted by Marnitz at 3:44 PM 1 comment:
Posted by Marnitz at 7:02 AM 1 comment:
Met al die water kruisings raak n man se voete baie koud as die ryp spiertwit le, al wat help is die bietjie warmwater in die pyp wat nog nie gevries het nie
Posted by Marnitz at 7:00 AM No comments:
Gisteraand se swemsessie het my nie goed gedoen nie, met die nat klere die laaste 6 km die Baviaans koue trotseer. Voel nie goed vandag nie, nie krag nie, met elke hoes voel dit of my borskas oopbreek, dis vrek seer en vordering is maar stadig en by dit is my fiets ook besig om uitmekaar te val, die baie water en modder is besig om met sy gal te doen.
Tim dog dis my kniee wat so kraak toe is dit al die tyd my trap wat oppad uit is, ratte werk ook lankal nie meer nie. Smaak my die Sondvloed was hier deur, van 'n pad is daar geen sprake meer nie, die pad is in 'n groot rivier verander en al wat oorgebly het is die bolders waaroor ons nou soos klipspringers met ons fietse van die een klip na die ander is. Die Baviaanskloof is toegemaak vir alle verkeer behalwe vir die Freedom Challengers, hoe dan anders. So 30 km van Dam se Drift ry ons vir Tim van Coller raak, hy hoor hoe ek van die pyn kreun met elke hoes en red my met 'n TransArc pleister. Willomore verdwyn soos 'n doringboom in die Sondvloed en ons besluit toe maar om by Dam se Drift te stop om al die probleme reg te sien, Tim sort sommer sy papwiel ook uit.
Die Baviaans is betowerend mooi na die baie reën, die manne wat die Trans Baviaans ry kan moontlik voel hoe dit voel om in 'n donga te ry, soos die riviere die paaie in dongas verander het. Al verskil dis 'n mooi donga met Kudu's aan die kante.
Indien julle dink my twakpratery is die moeite werd, click op die Miles for Smiles logo, maak 'n donasie en sit 'n moerse smile op my gesig
Posted by Marnitz at 7:56 PM No comments:
Met groot nagapie oë loer ek die verte in, waarvoor het ons, ons vandag ingelaat en ek dink so by myself, hulle moet die Freedom Challenge se naam verander na die Freedom Donga race, ons ry in een moerse ongelykte gat.
As ons gedink het die die Grootrivierpoort is erg, is dit niks in vergelyking met wat vir ons wag in die Osseberg nie, die verwoesting is oral sigbaar, van 'n pad is daar niks meer oor nie. Iemand wat nog nie hier was tevore nie, sal waaragtig nie weet waarheen om te probeer gaan nie, dit moes 'n helse klomp water gewees het, die doringbome versper die hele rivier en stadig vind ons ons pad deur die wit dorings. Die nuwe doringbesaaide hindernisbaan verorber tyd in 'n oogwink, ons weet nie waar Tim van Coller hom bevind nie, vir al wat ons weet hang hy soos Absalon van ouds iewers in die kloue van 'n verspoelde doringboom. Ek en Tim weet waar ons veronderstel is om te gaan, maar die doringbome versper ons pad en verander dit in 'n doolhof om elke hoek en draai loop jy jouself vas in 'n verpoelde doringboom, ons jaag om uit Mordor te kom en maak dit net-net in laaste lig, van Tim van Coller is daar geen sprake nie, nie eers 'n voetspoor nie, niks nie.
Posted by Marnitz at 8:07 PM No comments:
Posted by Marnitz at 1:57 PM 1 comment:
Posted by Marnitz at 1:56 PM 1 comment:
Posted by Marnitz at 1:55 PM No comments:
Posted by Marnitz at 8:21 PM 1 comment:
Posted by Marnitz at 8:20 PM No comments:
Dag 11 Struishoek - Vandeventers - Toekomst - Bucklands
Trek weer vroeg weg, maak goeie vordering. Kan nie glo die Singer wat ek verlede jaar opgehang het is nog steeds daar nie, Tim het sommer gou sy buff reggemaak. Dis Freedom Challenge weer, dan reën dit, dan trek ons aan en dan trek ons uit, lyk kompleet soos 'n modeperade van vuil modder kleure.
Om saam te ry verg sy eie unieke uitdagings, Tim is soos 'n resies perd in die dag en ek is soos 'n bulldozer in die nag, ons kragte is nie altyd dieselfde nie, maar wanneer ons gel dan vlieg ons soos arende en vandag is een van daai dae ons vlieg. Die wind pla so bietjie maar die geselskap is goed en vroeg middag bevind ons, ons by die kospotte van Phillip Henderson van Toekomst, Liza pomp ons vol nuwe energie voor ons in die Phillip ons op die seepgladde modderpad begelei na die rivierkruising, hy wil sy beeste gaan kyk. Dis erg modder en gelukkig is ek en Tim naby toe Phillip met sy Landcruiser vasval in die modder, Phillip is bekommerd oor sy beeste wat moonlik ook in die modder kan vasgevang word. Ons verlaat die moddervlaktes van Darlingtondam en betree die uitgedroogte Gwaas vallei met laaste lig, Tim maak 'n oproep na sy vrou wat ons op hoogte hou met ons vordering en skrikmaak sessies van die ander challengers. In die donker vorder ons goed ek is nou weer in Bulldozer mode, ons maak 'n koffie breek by my en August se verlate plaas opstal voor ons die Perdeberg betree. By Kleinpoort maak ons weer 'n koofie breek om die energie vlakke aan te vul, ek en Tim is nou lekker moeg en begin slangetjie padjies ry, Klaas Vakie hang erg aan die oë. Ons spaar my ligte en ry met Tim s'n, die plan is om net vinnig by Bucklands te stop en dan aan te stoot om Martin Dreyer en Andrew Barnes 'n bietjie skrik op die lyf te jaag, hulle hou ons vordering glo baie fyn dop en is glo baie bang om wakker te word met ons fietse wat teen hulle s'n geparkeer is. Klink my Martin slaap al met die inteken lys op sy bors net om seker te maak wanneer ons opdaag.
Die laaste 50 km na Bucklands voel soos 'n ewigheid, 1H30 die oggend betree ons Bucklands se stoep, Hannes wag ons in, hy het gedink ons behoort al vroeër daar te gewees het, maar Klaas Vakie het my en Tim se brieke lelik aangedraai. Ek en Tim besluit om maar eerder 'n uiltjie te knip en dan weer 4H00 in die pad te val na Dam se Drift of verder. Tim van Coller 'n klipharde gryskop spring weg toe ons gaan slaap, die Osseberg het hom bang gemaak en hy wil nie in die donker daar gevang word nie.
Dis 'n mooi dag in die saal, my boude weet egter nie wat aangaan nie, net as hulle amper gewoond is aan die een saal dan verander ek dit. Gelukkig het my ali al 'n imprint van 'n Gobi so dit behoort vinnig weer reg te wees.
Posted by Marnitz at 8:16 PM 1 comment:
Posted by Marnitz at 3:27 PM No comments:
Posted by Marnitz at 3:26 PM No comments:
Posted by Marnitz at 3:25 PM 1 comment:
Mis my wonderlike vrou en kinders verskriklik, kan nie wag om hulle baie styf teen my vas te druk nie. Die trane skiet sommer in my oë as ek net aan hulle dink.
Ek gaan nou my gat wikkel om by die einde te kom !
Posted by Marnitz at 10:50 AM No comments:
Val met net 3 ure slaap in die pad oppad na oom Gawie van Gansvlei, ek en Tim is nou op 'n ondekkings roete, ons bespeur moontlike oornag plekke vir toekomstige races. Jy weet nooit waar jy jouself doodmoeg in die middel van die nag kan bevind nie, en met 'n slaapsak gewapen kan jy bykans enige plek 'n rusplek vind, enige beskutting sal doen om die koue weg te keer. Oom Gawie het blykbaar geweet ons is oppad, want hy staan sommer klaar reg met die koffie. Oom Gawie wys vir Tim die vergroote foto van die toegesneeude Schufteberg wat ek geneem het in 2009 met my noue ontmoetting met Rageltjie de Beer, die foto hang trots bokant die kaggel. Ons gesels lekker met Oom Gawie, ruil 'n paar ou Freedom Challenge oorlog stories uit tewyl ons plaas koffie en lekker boere beskuit geniet. David het weer regte Freedom Challenge weer gereël, 'n stormsterk wind bring ysreën asof dit nie al genoeg gesneeu het nie.
Die Freedom Challenge se wenresep: wind, modder en reën, een lekker gemors wat jou heeldag kan frustreer en besighou, tap jou energie bietjie vir bietjie en speel mind games met jou gemoed net soos die Freedom Challenge kan. 15H00 weg by Grootdam, David skuif die support stations elke jaar verder weg, en die nuwe pad knaag weer 'n hele paar ure saam met die wind weg, vat ons 5 ure met die helse wind en modder om onder in die poort te kom en ons wou 'n 100 km verder gewees het.
Die wind pla ernstig, daar is nêrens plek om weg te kruip nie en stadig veg ons voort teen die wind op die afdraande na Tollie's Safari's, dit neem ons bykans 2 ure om daar uit te kom, gelukkig bied die portage skuiling teen die wind. Tim wys my 'n makliker manier om by die begin punt van die Struishoek portage uit te kom, nogal 'n voordeel om saam met Tim te mag ry en al wat oorbly is die klipperige Struishoek portage. Struishoek portage word elke jaar deur Oom David Hobson gemerk, te veel challengers het al verlore geraak in die poort en in die donker nag lei die spoor van gekalkte klippe ons na die veiligheid en gasvryheid van Oom David en Tannie Verity Hobson se warm kombuis. Dis nie enige Challenger wat by Oom David en Tannie Verity mag oornag nie, ek en Tim is van die min gelukkiges en ons kamer is reeds gereed gemaak vir ons. Terwyl ons 'n lekker aand ete saam met geniet was Tannie Verity se skoonseun ons modderbelaaide fietse en maak hulle gereed vir more se aanslag.
Dis regtig 'n groot voorreg om van Oom David en Tannie Verity se wonderlike gasvryheid gebruik te kan maak, hulle het 'n baie spesiale plekke in my hart vir hulle uitgekerf en ek sou graag meer tyd saam met hulle wou spandeer. More mik ons vir Bucklands dit gaan 'n lang dag wees.....
Posted by Marnitz at 11:15 PM No comments:
Posted by Marnitz at 8:54 AM No comments:
Kom ons kyk wat gebeur more, hopelik begin dinge in plek val. Al ooit gewonder wat is die voordeel vir my om saam met Tim te ry ? Wel hy maak al die hekke vir my oop en dan maak hy nog lekker sop en koffie ook en hy is baie goeie geselskap, 'n moerse voorreg om saam met hom te kan ry !!
Posted by Marnitz at 7:54 AM 1 comment:
Al gewonder hoekom jy n helmet moet dra wanneer jy fietsry ? Wel kyk wat het met myne gebeur nadat ek gister neergedonner het, sien dit Ers vanoggend raak. Never mind my ribbes, my peanut sou in sy moer ingewees het. Die race begin my nou ernstig geld kos.
Posted by Marnitz at 6:32 PM No comments:
Kyk ek het al hard geval in my lewe, maar gister het ek so hard geval dat ek te bang en seer was om op te staan. Dis hoe mens een staal binne in sy moer in val, dankie bvie Danie van Moordeenaarspoort wat die nodige herstelwerk gepleeg het.
Posted by Marnitz at 6:20 PM 1 comment:
Posted by Marnitz at 7:26 AM 1 comment:
Posted by Marnitz at 5:49 AM No comments:
Posted by Marnitz at 6:29 AM No comments:
Posted by Marnitz at 6:25 AM No comments:
Posted by Marnitz at 6:20 AM No comments:
Posted by Marnitz at 10:58 PM No comments:
Pieter Cordier van DP&L my borg vir vanjaar se FC
Verlede Donderdag klaar gemaak met die gevreesde antibiotika, man kyk dis net goed vir een ding en dis om jou gesond te maak, glad nie vir fiksheid nie. Saterdag weer vir die eerste keer gaan ry in twee weke, dit het gevoel of dit die eerste keer is wat ek fietsry, my hart jaag sommer as ek net 'n bult sien en dis maar baie plat hier by ons. Sondag beter gevoel maar nog nie reg nie, alles pla, my sak, my helmet, my skoene en ek sweet soos 'n vark, ek moes ernstig waak teen negatief raak.
Gelukkig het ek 'n voorryer alias Jongman August, hy het bietjie oorleg gaan pleeg met ons foutjie van verlede jaar voor Centocow, kan nie glo hoekom ons die fout begaan het nie, dis bykans alles afdraande na Centocow van ons foutjie. Hy gaan die pad vir my mooi merk met Milobars, hoop nie die anner manne eet dit nie. Jongman klink vir my baie fiks en gereed vir die race, hopelik raak ek gou weer gewoond aan die pas en kan ek hom dalk vang en weer so jaagsessie insit.
Today's Achievements are Tomorrow's Targets
En daar gaan Mike en sit 'n teiken op sy rug, ek praat net gister met Allan en sê ek sal maar kyk hoe ek voel, mik maar vir Centocow tewyl ek nog nie so lekker, lekker is nie en daar beplan Mike sommer my race vir my. Ek dink hy en die Commander is aan die konkel, ek kan al hoor wat die commander vir my gaan sê :
" As Mike dit kan doen moet jy net beter !!!!! "
Een ding is seker, my kop is reg, of is dit verkeerd ? Ek hoop net alles skop in en uit wat geskop moet word, en ek vertrou nou ernstig op daai muscle memory ding.
Hier kom 'n ding...........
Miles for Smiles DONASIES
Ek sal die pyn op my dra, sit julle die Smiles op die Kinder gesiggies !!!!!!!
Posted by Marnitz at 6:42 PM No comments: